section_heading: Povijest
paragraph_text: Softverski sklop poslije je preimenovan u ZetaLisp radi razlikovanja Symbolicsova proizvoda od ostalih prodavača koji su također licencirali MIT-ov softver. Symbolicsov Zmacs uređivač teksta, inačica Emacsa, implementiran je u paket za obradu teksta nazvan "ZWEI", akronim za "Zwei was Eine initially" — "Eine" je pak bio akronim za "Eine Is Not Emacs" (oba rekurzivna akronima i dosjetke prema njemačkim riječima za "jedan" ("Eins", "Eine") i "dva" ("Zwei")).